עמיר לב

עמיר לב (נולד ב-23 בפברואר 1962) הוא זמר-יוצר, גיטריסט, פזמונאי ומפיק מוזיקלי ישראלי. מסימני ההיכר הבולטים של לב: קולו המחוספס והעמוק, סגנון הכתיבה המינימליסטי הייחודי שלו ומיומנות הנגינה שלו כגיטריסט. עמיר לב נולד וגדל בחולון. את הקריירה המוזיקלית החל במהלך שנות ה-80 כשהשתתף כחבר בלהקות רוק צעירות שונות. אחת מהם בהובלתו ("עמיר לב וחברים"), אף זכתה בתחרות הלהקות הצעירות, שנערכה בעיר הנוער בשנת 1989. בעידודו של אריאל זילבר, אליו פנה לאחר הצבא עם חומרים שכתב, החל לב לעבוד על המוזיקה שלו בעצמו. זילבר, שלב אף הגדיר אותו כגיבור המוזיקלי הגדול שלו, היה מעורב גם בהפקה ובעיבוד של תקליט השדרים הראשון שלב הוציא באותה שנה, "הכול כמו ראי". במקביל באותה תקופה התפרנס לב מחקלאות (לב למד תואר במדעי הקרקע והמים ברחובות). אלבום הבכורה של לב, "רוצה לראות אתכם במקומי", יצא שנתיים מאוחר יותר, ב-1991. בפרק זמן זה, עד למועד יציאת האלבום, ניסה לב לעבוד, בין השאר, עם יזהר אשדות, צוף פילוסוף ומשה לוי עד שהגיע ללואי להב, שאהב את החומרים ששמע, ואף השקיע באלבום. האלבום, בהפקתו של להב, נכשל לבסוף מבחינה מסחרית. בראיונות טען לב שהסיבה לכישלון הייתה ההפקה המוזיקלית "האמריקאית" (המזוהה עם עבודות ההפקה של להב), שלקחה את השירים שלו והפכה אותם לדבר שונה בתכלית מהמקור לו התכוון. בשנת 1992 הוזמן לב על ידי שלמה ארצי לעבוד ביחד על השיר "אני בא" באלבום "ירח". על העבודה המשותפת, בו עבדו במשך מספר שעות על ליטוש הטקסט, סיפר אחר כך לב שרק אז הבין מה זה באמת לעבוד על טקסט לעומק. השיר הפך לאחד מלהיטי האלבום, כשלב מתארח בשירת הפזמון בקולו. בשנת 1995, הוציא לב את אלבומו השני, "עמיר לב". את העבודה על האלבום החל לב עוד ב-1991, זמן קצר אחרי יציאת אלבומו הראשון, בעבודה משותפת עם יוסי אלפנט. השניים הספיקו להקליט שני שירים ביחד, אך מותו הפתאומי של אלפנט בספטמבר של אותה השנה עצר את המשך תהליך העבודה על האלבום. האלבום, ברוחו המוזיקלית של אלפנט ובהפקתו של עודד פרח, זכה לביקורות משבחות, וכלל מספר להיטים, ביניהם "אריה ורותי", "חבק אותי" ו"קסם". לב עצמו, ציין לא פעם, שמבחינתו זה אלבומו הראשון באמת. בשנת 1998 יצא אלבומו השלישי, "פעם בחיים", שבו בלטו השירים "כחול וירוק", "עננים שחורים", "ערב ראש השנה" ו-"My Girl". בשנת 2005 יצא ביצוע חדש של אפרת גוש לשיר הנושא של האלבום, "פעם בחיים". השיר, שהופיע באלבום הבכורה שלה, שימש גם כשיר הפתיחה של הסדרה "לתפוס את השמים". בשנת 2000 יצא דואט של לב עם חיים אוליאל, "את הולכת לבד עכשיו" (מאלבומו של אוליאל, "סנדוק לעג'ב"), וכן אלבום ההופעה "הופעה חיה בבארבי", שכלל הופעות אורח של רפי פרסקי, אביתר בנאי וסיון שביט. בנוסף, כתב לב לאריק סיני את השיר "מכור", שנכלל באלבום האוסף "המיטב" של סיני. בשנת 2004 יצא אלבומו הרביעי של לב, "לפעמים אני מאושר", שזכה לביקורות טובות וכלל את השירים "פריז", "ותינוק", "לאן נעלם הים" (בו התארח בגיטרה יוני בלוך) ו"אוקטובר" (בו התארחה אפרת גוש). הווידאו קליפים לשירים "קסם" ו"כחול וירוק" מאלבומיו הקודמים זכו בפרסים בפסטיבל הסרטים הבינלאומי בחיפה. בסוף שנת 2008 החל לב להופיע עם חומרים חדשים מאלבומו החמישי, "הכל כאן". האלבום, שיצא בראשית שנת 2009, מציג שינוי ביצירה ובטקסטים של לב, שהופכים חברתיים ופוליטיים יותר (לדוגמה, השירים "בלפור 7", "כביש 1", "פרדייז"). תימורה לסינגר כתבה בביקורת על האלבום: "ככל שהשירים באים מהמקום החברתי, כך הם פרטיים יותר. לפעמים מדובר באמיתות שחוקות, אבל לב מצליח להדגיש את האמת שבהן.." בפברואר 2010 יצא אלבום ההופעה השני של לב "עמיר לב בזאפה", בו מתארחים, בין היתר, ברי סחרוף וגבע אלון. שלושתם אף משתפים פעולה ומנגנים יחד בשיר "כבוי". יוסי חרסונסקי שיבח את האלבום וכתב בביקורת עליו: "אם הופעה אקוסטית – זה הדיסק הזה. לחבור לחספוס, לאווירה, לזרימת הסיפורים. לצליל הגיטרות הפריך. ריגושים. מאסט." לב השתתף בכתיבת מספר שירים באלבום "אתה נמצא כאן" של ברי סחרוף שיצא ב-2011, כולל שיר הנושא שנכתב יחד עם סחרוף ודן תורן. מתוך האלבום זכו להצלחה "זמן של מספרים" ו"כלום זה לא סתם". במהלך העבודה על אלבומו הבא התגבש ההרכב שליווה אותו לאחר מכן גם בהקלטות ובהופעות, וכולל את הגיטריסט רם אוריון, המתופף נווה קורן והבסיסט יונתן לויטל. ב-24 בספטמבר 2013 יצא הסינגל "רכבת", לקראת אלבום שישי במספר. לאחר מכן יצא הסינגל "לאן עפים הברווזים", ובמרץ 2014 יצא האלבום, שנקרא "נוגע בדרכון". בעקבות אלבום זה זכה לב בפרס אקו"ם למחבר השנה. במהלך שנת 2014 עבד לב עם להקת "האנשים" על אלבומם החדש, והתארח כזמר המוביל בשיר "התיק" של ההרכב "אנסי היומולדת" (בו חברים קוסטה קפלן, אסף עדן ורם אוריון). בדצמבר באותה השנה יצא אלבומו של גבע אלון "תהיי איתי", אותו הפיק לב וגם השתתף בכתיבת השירים ובעיבודים. לב השתתף גם בכתיבת כמה משירי אלבומו הבא של אלון, "מחפש שמיים", שיצא ב-2018. בשנת 2016 הפיק לב את אלבום הסולו הראשון של תומר ישעיהו, בו גם השתתף בכתיבת המילים ובעיבוד השירים. לקראת העבודה על אלבומו השביעי צירף לב ללהקתו את נגן כלי ההקשה היתאם בשארה, נגן העוד נתן זוהר ונגן הקמנצ'ה נעם דיין, בנוסף למתופף נווה קורן שניגן באלבומו הקודם. ב-7 במרץ 2018 יצא הסינגל "סאנו ז'אוול", לקראת האלבום השביעי שלו. ב-30 באפריל יצא הסינגל השני הנושא את שם האלבום, "חשמל מהשמש", וב-11 ביוני יצא הסינגל השלישי, "לא נהיה עשירים". ב-20 ביוני 2018 יצא האלבום המלא. ביוני 2022, יצא אלבומו השמיני של לב, "רומה". האלבום בהפקה המוזיקלית של רונן סאבו, ששותף גם לעיבודים (יחד עם אור גורפינקל), מצליח לשלב בין האמירה האישית בטקסטים הנוקבים של לב לבין הסאונד האלקטרוני שמזוהה עם העבודות של סאבו (עבד לאורך השנים, בין היתר, עם קרולינה, אסתר רדא וקותימן). קדמו ליציאת האלבום הסינגלים "לעמוד בתור", "חיפה", "העתיד קרוב" ו"מיליוני דולרים". דודי פטימר כתב בביקורת על האלבום: "לב הוא הקול שלנו, הישראלים הפשוטים, אלו שנושאים משא כבד של קריזות מדברים קטנים, משלמים מחיר יקר מהנורמלי ומקבלים לרוב את עול המצב מבלי להילחם או להיאבק בטחנות רוח. לב הוא המאבק שלנו והאלבום החדש הוא תמהיל הישראליות המשתנה בקצב מהיר." ב-27 ביולי 2023 הוציא את הסינגל "שנות אור" עם אייל זוסמן. בתחילת 2024 הקליט לב במועדון הבארבי בנמל יפו בתל אביב ובהשתתפות התזמורת האנדלוסית הישראלית אשדוד (16 נגנים) אלבום הופעה שיצא חודשיים מאוחר יותר. נוסף על עבודתו המוזיקלית, הגיש בעבר תוכנית אישית שבועית ב"רדיו מהות החיים" (ובתקופה מסוימת תוכנית משותפת עם יובל בנאי), ואף עסק בהוראת מתמטיקה לתלמידי תיכון בעיר עכו, ובעמקה. עבד גם כמורה בבית הספר שפרירים בגבעת חיים איחוד. לב מתגורר עם אשתו דנה וחמשת ילדיהם ביישוב כליל שבגליל. מדיה וקבצים בנושא עמיר לב בוויקישיתוף אתר האינטרנט הרשמי של עמיר לב עמיר לב, ברשת החברתית פייסבוק עמיר לב, סרטונים בערוץ היוטיוב עמיר לב, באתר שירונט עמיר לב, באתר ספוטיפיי עמיר לב, באתר MusicBrainz (באנגלית) עמיר לב, באתר Songkick (באנגלית) עמיר לב, באתר Tab4u עמיר לב, דף שער בספרייה הלאומית עמיר לב, באתר בנדקמפ עמיר לב, באתר MOOMA (בארכיון האינטרנט) עמיר לב באסופת "מלחיני משוררים ישראלים" בעריכת דודו אלהרר, האתר של נילי דגן אודי שרבני, בוקר טוב עמיר/ שיחה עם עמיר לב, מגזין 42 מעלות, מרץ 2004 אור ברנע, מכמיר לב, 17 בדצמבר 2008 בן שלו, עכבר העיר אונליין, עמיר לב: הפואטיקה של הדומסטיקה, באתר הארץ, 13 במרץ 2009 נויה כוכבי, עכבר העיר אונליין, עמיר לב: לכתוב ולשרוף, באתר הארץ, 13 במרץ 2009 מיכל חי, עמיר לב אוחז במציאות, באתר nrg‏, 16 במרץ 2009 אורי משגב, איזה פסיכי זה שקוראים לו לב, באתר ynet, 3 ביוני 2009 רועי בהריר, אירוע לב, באתר nrg‏, 14 בפברואר 2010 עינב שיף‏, עמיר לב בן 50: האיש שתמיד אמר אמת, באתר וואלה, 23 בפברואר 2012 קובי מידן, ‏"אנשים בלילה" עם עמיר לב, באתר iCast‏, 18 במרץ 2014 יקי הפשטיין, מספר סיפורים מדופלם: עמיר לב לא מאכזב, באתר nrg‏, 4 במרץ 2014 יחזקאל נפשי, ביקורת: עמיר לב מציג אלבום פוליטי. וגם מרשים, באתר ThePost,‏ 7 באפריל 2014 יואב קוטנר, עמיר לב: "רוב הזמן יש לי מצב רוח טוב", 17 באפריל 2014 רז ישראלי, מחולון עד לונדון: תחנות התרבות של עמיר לב, באתר nrg‏, 17 באפריל 2014 חן לב, "נוגע בדרכון", נוגע בלב", בבלוג "מבין השורות", 25 בפברואר 2014 גיבור תרבות: תוכנית רדיו המוקדשת כולה לעמיר לב, באתר כאן, 29 בנובמבר 2017 בן שלו, לעמיר לב נמאס להיות רוקר. תנו לו להיות זמר ים-תיכוני, באתר הארץ, 12 ביוני 2018 עמיר לב במצעד האלבומים האלטרנטיביים הישראליים הגדולים של כאן 88 אודי שרבני, הכל שרשרת: על השיר החדש שסוגר את האלבום החדש של עמיר לב, טיימאאוט, 15 ביוני 2022 מאיה נחום שחל, "אנחנו עכשיו במסיבת מוות, ומה שמשפיע עליי כאדם משפיע עליי באמנות", באתר כלכליסט, 8 במאי 2024 חן לב, ‏המוזיקאי עמיר לב: "אני פשוט בדיכאון גדול" | ראיון, באתר מעריב אונליין, 23 במאי 2024 רותי הדר, תחרות: הזוכה יחמם את רביץ, חדשות, 24 באוגוסט 1989 טל פרי, עוד שוליים, מעריב, 20 באוגוסט 1989 טל פרי, דיכאון נכנס ללב, יצא מהגרון, מעריב, 29 בספטמבר 1989 גיא אסיף, עמיר לב, חדשות, 27 בדצמבר 1989 אור ברנע, "בזכות אריאל זילבר נהייתי זמר", 17 באפריל 2011 גיורא פרבר, מה אתה עושה ביום שישי, באתר חדשות, ‏17 באוגוסט 1989 המשך גיורא פרבר, מה אתה עושה ביום שישי, באתר חדשות, ‏17 באוגוסט 1989 שחר בן ברק, סקירה מקיפה לקראת יציאה של כ-15 אלבומי להקות בקיץ 91, מעריב, 8 ביולי 1991 עמית שהם, תקליטים: פיתה קרה, חדשות, 25 בדצמבר 1991 עמית שהם, יש רוק חולוני, חדשות, 19 בדצמבר 1991 אני בא, באתר "פזמונט" אורי משגב, איזה פסיכי זה שקוראים לו לב, באתר ynet, 3 ביוני 2009 יואב קוטנר, אלפנט בלב, בבלוג "קוטנר רוק.נט", 25 בינואר 2015 וואלה תרבות‏, אפרת גוש תלווה את "לתפוס את השמיים", באתר וואלה, 23 בפברואר 2005 תימורה לסינגר, בלב ובנפש, באתר ynet, 9 במרץ 2009 תימורה לסינגר, צביטה בלב (על הופעת הבכורה לכבוד האלבום "הכל כאן"), באתר ynet, 23 בינואר 2009 אור ברנע, עכשיו הוא כאן, באתר ynet, 26 במרץ 2009 בן שלו, עכבר העיר אונליין, עמיר לב: הזמר הכי רלוונטי בארץ (על הופעת הבכורה לכבוד האלבום "הכל כאן"), באתר הארץ, 29 בינואר 2009 יוסי חרסונסקי ביקורת, באתר יוסמיוסיק עינב שיף‏, בכורה: עמיר לב מארח את ברי סחרוף וגבע אלון - "כבוי", באתר וואלה, 4 בפברואר 2010 יוסי חרסונסקי ביקורת, באתר יוסמיוסיק זמן סחרוף: שיר חדש לברי סחרוף, באתר nrg‏, 9 במרץ 2011 נדב מנוחין‏, קשוב מאוד 38: עמיר לב באלבום שמציף את הלכלוך של החיים, באתר וואלה, 18 במרץ 2014 הוכרזו שמות הזוכים בפרס אקו"ם בתחום הזמר העברי לשנת 2014, באתר אקו"ם אודי שרבני על "חשמל מהשמש" של עמיר לב (ובכלל על עוד כמה דברים של כתיבה), מתוך הבלוג "משלים בגרויות" דודי פטימר, ‏האלבום החדש של עמיר לב: ממתק חלומי שממזג בין מזרח למערב בצורה מדויקת, באתר מעריב אונליין, 18 ביוני 2022